
JUZUU 19 


AL-FURpAN (25) 


WA QALA 


21. Na walisema wale wasioogopa kukutana 
nasi: <( Mbona sisi hatuteremshiwi Malaika 

(wakatupa habari kuwa wewe ni Mtume wa kweli), 
au kumuona Mola wetu? (akatupa habari kuwa 
wewe ni Mtume kweli).” (Mwenyezi Mungu 
anasema) “Bila shaka wamejitukuza katika nafsi zao 
na wameasi uasi mkubwa.” 




22 . Siku watakayowaona Malaika haitakuwa 
furaha siku hiyo kwa wenye makosa, (itakuwa ndio 
siku ya kutolewa roho zao)j na watasema (siku hiyo); 
“(Mungu) atuepushie mbali adhabu hii 
iliyotukabili.” (Lakini haitafaa kitu dua hiyo). 

23. Na tutayaendea yale waliyoyatenda katika 
amali (zao waiizofanya japo nzuri, maadamu 
walikuwa wanaukanusha Uislamu)j Tuzifanye kama 
mavumbi yaliyotapanywa, (yaliyotawanyika). 

24. Watu wa Peponi siku hiyo watakuwa katika. 
makazi mema na mahali penye starehe njema. 

25. Na (wakumbushe) siku zitakapopasuka 
mbingu, zilete chungu ya mawingu, na wateremshwe 
Malaika kwa wingi. 

26. Ufalme wa haki siku hiyo utakuwa wa 
Mwingi wa rehema, na itakuwa ni siku ngumu kwa 
makafiri. 


27. Na siku (hiyo) dhalimu atajiuma mikono 

yake (vidole vyake) na huku akisema: “Laiti 

ningalishika njia (ya haki nikawa) pamoja na 
Mtume!” 

28. “Eee Ole wangu, (adhabu yangu)! Laiti 
nisingalimfanya fulani kuwa rafiki.” 

29. “Amenipoteza nikaacha mauidha baada ya 
kunijiaj” na kwcli Shetani anamtupa mwanadamu. 

30. Na Mtume alikuwa akisema: “Ee, Mola 
-wangu! Hakika watu wangu wameifanya Qurani hii 
kuwa kitu kilichoachwa, (kilichohujuriwa). (Makafiri 
hawakuwa na haja ya kuisoma na kufuata Qurani). 

21. Wanataka yale yasiyomkinika ili wakatae aliyokuja nayo Nabii Muhammad ambayo yatawavunjia fursa zao 
za kunyang'anya na za kudhili wanyonge, idumu ile ile kawaida ya kuwa “Mnyongo Msonge." Hawana sababu ya 
kuyakataa haya mazuri mno kabisa yaliyoletwa na Uislamu ila kuwa watakosa hayo mabaya yaa 

28. Aya hii inatuhadharisha na suhuba mbovu. Na mahali pengine Mwenyezi Mungu ametwambia “Na yule 
ambaye amckuwa Shetani ndiye raflki yake, basi ana rafiki mbaya kabisa”, ( 4 : 38 ). Na Mtume s.a.w. ametwambia 
“Mtu hufuata mwendo wa rafiki yake, basi jichagulieni rafiki mzuri." 

30. Tutabainisha Inshallah katika Aya ya 92 ya Suraiun Naml, Ubaya wa kuipuuza Qurani. 

JUZUU 19 


AL-FUROAN (25) 


WA QALA 


31. Na vivi hivi tumemfanyia kila Nabii adui 
miongoni mwa watu wabaya, na Mola wako 
anatosha kuwa Muongozi na Msaidizi. 

32. Na wakasema wale waliokufuru: “Mbona 
hakuteremshiwa Qurani yote mara moja?” Kama 
hivi (unavyoona tumeiteremsha kidogo kidogo kwa 
mpango mzuri ) ili tuuthubutishe, (tuutiiie nguvu) 
moyo wako (kwa hizo Aya mpya mpya 
zinazoteremka wakati baada ya wakati), na 
tumeipanga kwa uzuri. 

33. Wala hawatakuletea mfano (wowote), ila 
tutakuletea (Aya iliyo ya) haki (kujibu mfano huo) na 
(kukuletea) tafsiri iliyo bora. 

34. (Ama) wale watakaokusanywa kifudifudi 
(wanabururwa kwa nyuso zao) mpaka katika 
Jahanamu, hao watakuwa mahali pabaya, na wenye 
kupotea njia (ya haki). 

35. Na bila shaka tulimpa Musa Kitabu na 
tukamweka pamoja naye nduguye, Haruni, kuwa 
waziri (wake). 

36. Tukawaambia: Nendeni kwa watu 

waliokadhibisha Aya zetuj basi tukawaangamiza 
kabisa (walipokataa kufuata). 

37. Na watu wa Nuhu, walipowakadhibisha 
Mitume tuliwagharikisha na tukawafanya mazingatio 
kwa ajili ya wanaadamu; na tumewaandalia, 
(tumewawekea tayari) madhalimu adhabu iumizayo. 

38. Na (tuliwaangamiza) kina Adi na Thamudi 
na watu wa handakini na vizazi vingi vilivyokuwa 
kati yao, (baina yao). 

39. Na wote tuliwapigia mifano, na wote 
tuliwaangamiza kabisa kabisa (walipokataa kufuata 
amri zetu). 

40. Na kwa yakini wao (Makureshi katika safari 
zao) wanafika katika nchi ilioteremshiwa mvua 
mbayaj basi je, hawakuwa wakiiona (nchi hiyo 
namna ilivyofanyika)? Bali walikuwa hawaitakidi 
kufufuliwa. 

41. Na wanapokuona (wewe Mtume 
Muhammad) hawakufanyi ila ni (kitu cha kufanyiwa) 

32 . Inatajwa sababu ya kuteremshwa Qurani kidogo kidogo kama ilivyobainishwa vile vile katika Aya ya 106 ya 
Suratul Bani Israil. 

38. Watu waliochimba makhandaki wakawaunguza humo watu waliosilimu. 

40. Mji wenyewe ni Sodora, mji wa Nabii Luti. Mtu akipita raahali palipoangamizwa, anatakiwa azingatie 
yaliyowaftka wenziwe, ili atahadhan asifanye maovu. 

JUZUU 19 


AL-FUROAN (25) 


WA QALA 


mzaha tu (Wanasema): “Je! huyo ndiye. Mwenyezi 
Mungu aliyemtuma kuwa Mtume!” 

42. “Kwa hakika alikuwa karibu kutupoteza na 
miungu yetu, (tuiache)! Kama tusingalikazana juu 
yao (angetutoa kaiika ibada ya wazee wetu)”. 
Karibu watajua, watakapoiona adhabu, ni nani 
aliyepotea njia. 

43 - Je, umemuona yule aliyefanya matamanio 
yake, (kile anachokipenda), kuwa Mungu wake? 
Basi je, utaweza kuwa miinzi wake (ukamhifadhi na 
hayo, na hali ya kuwa hataki?) 

44. Au je, unafikiri ya kwamba wengi katika 
wao wanasikia au wanafahamu? Hawakuwa hao ila 
ni kama wanyama, bali wao wamepotea zaidi njia. 

45. Jee, hukuona Mola wako jinsi 
alivyokitandaza kivuli? Na angalitaka bila shaka 
angekifanya kitulie tuli, (hakipunguki hakiongezeki); 
kisha tumelifanya jua liwe dalili juu yake. 

46. Kisha tunakivutia kwetu kidogo kidogo 
(mpaka kinaondoka kabisa). 

47. Naye ndiye aliyekufanyieni usiku kuwa nguo 
(la kukugubikeni), na usingizi kuwa kama kufa, na 
akaufanya mchana uwe kama ndio kufufuka. 

48. Naye ndiye azitumaye pepo kuwa habari 
njema kabla ya (kufika) rehema yake (ya mvua)j na 
tunayateremsha kutoka mawinguni maji safi (kabisa) 

49. Ili kwa hayo tuihuishe nchi iliyokufa na 
tuwanyweshe baadhi ya tuliowaumba; (nao ni) 
wanyama na watu wengi. 

50. Na kwa yakini tunaigawa (hii mvua) baina 
yao (mara kwa mara) ili wakumbuke; lakini watu 
wengi wanakataa ila kukufuru tu. 

51. Na kama tungetaka tungewapelekea katika 
kila mji Muonyaji (wao). (Lakini tumemleta Nabii 
Muhammad kwa watu wote). 

52. Basi usiwatii makafiri, na ushindane nao 
kwa (Qurani) hii mashindano makubwa. 

53. Naye (Mwenyezi Mungu) Ndiye 
anayeziunganisha bahari mbili; hii ni tamu, 
inayoondosha kiu, na hii ni yenye chumvi, kali; na 







43. Waarabu kwa ujinga wao wa kuabudu chungu ya miungu walikuwa baadhi yao wakiona chochote kile 
kikawapendeza hukiabudu, hata andazi lililokaa kwa sura nzuri. 

JUZUU 19 


AL-FUROAN (25) 


WA OALA 


akaweka kmga kati yao na kizuizi kizuiacho 
(zisiharibiane ila pale kiasi cha kukutana tu). 

54. Naye Ndiye aliyemuumba mwanaadamu 
kwa maji, kisha akamfanyia nasaba (ya damu) na 
ujamaa wa ndoa. Na Mola wako ni Mwenye uweza 
(wa kila jambo). 

55. Na wanayaabudu — kinyume cha 
Mwenyezi Mungu — yasiyowafaa wala 
yasiyowadhuru; na kafiri ni mwenye kwenda 
kinyume na Mola wake (kweli kweli). 

56. Nasi hatukukuleta ila uwe Mtoaji wa habari 
njema na Muonyaji. 

57. Sema: “Sikuombeni ujira juu yake (kwa 
haya ninayokufundisheni), lakini mwenye kutaka 
kushika njia iendayo kwa Mola wake (atashika vivi 
hivi bila kutozwa ujira).” 

58. Na umtegemee (Mwenyezi Mungu) wa 
milele Ambaye hatakufa, na umtukuze kwa sifa zake 
njema. Naye Anatosha kwa dhambi za watumwa 
wake kuwa Mwenye habari nazo vizuri, (Anazijua 
vyema). 

59. Ambaye aliziumba mbingu na ardhi na 
vilivyomo ndani yake; (ameviumba) katika siku, 
(nyakati) sita, kisha Akatawala juu ya Arshi (yake), 
(na hali ya kuwa ni) Mungu Mwenye huruma; Uliza 
habari zake kwa ajuaye. 

60. Na wanapoambiwa “Msujudieni Rahmani,” 

husema: “Ni nani Rahmani? Je, tumsujudie 

unayetuamrisha wewe tu?” Na (maneno namna hii) 
yanawazidishia chuki. 

61. Ni Mwenye kuleta baraka (kweli kweli) 
yule aliyezijaalia nyota mbinguni, na akajaalia humo 
jua na mwezi unaong’ara. 

62. Naye ndiye aliyefanya usiku na mchana 
ufuatane; kwa (nafuu ya yule) anayetaka kukumbuka au 
anayetaka kushukuru; (atatanabahi kwa kuja na 
kuondoka kwa mchana na usiku). 

63. Na waja wa Mwenyezi Mungu 
(anaowapenda ni wenye sifa hizi):- Ni wale 
wanaokwenda (na kurejea) ulimwenguni kwa 
unyenyekevu; na wajinga wakisema nao (maneno 
mabaya) huwajibu . (maneno ya) Salama. 




63 - 74 . Wanaiajwa waiu wazuri. Basi tujitahidi kweli kweii luwe kama wao. 



JUZUU 19 


AL-FUR.QAN (25) 


WA QALA 


64. Na wale wanaopitisha baadhi ya saa za 
usiku kwa ajili ya Mola wao kwa kusujudu aa 
kusimama; 

65. Na wale wanaosema: “Mola wetu! 
Tuondolee adhabu ya Jahanamu, bila shaka 
adhabu yake ni yenye kuendelea. 

66. Hakika hiyo (Jahanamu) ni kituo kibaya na 
mahali (pabaya kabisa) pa kukaa.” 

67. Na wale ambao wanapotumia hawatumii 
kwa fujo wala hawafanyi ubahili, bali wanakuwa 
katikati baina ya hayo. 

68. Na wale wasiomuomba mungu mwingine 
pamoja na Mwenyezi Mungu, wala hawaui nafsi 
aliyoiharimisha Mwenyezi Mungu isipokuwa kwa 
haki, wala hawazini; na atakayefanya hayo atapata 
madhara (papa hapa ulimwenguni kabla ya akhera) 

69. Na atazidishiwa adhabu siku ya Kiama na 
atakaa humo kwa kufedheheka (muda mrefu kabisa) 
milele. 

70. ila yule atakayetubia na kuamini na kufanya 
vitendo vizurij basi hao ndio Mwenyezi Mungu 
atawabadilishia maovu yao kuwa memaj na 
Mwenyezi Mungu ni Mwingi wa kusamehe (na) 
Mwingi wa kurehemu. 

71. Na aliyetubia na kufanya wema, basi kwa 
hakika yeye anatubu kweli kweli kwa Mwenyezi 
Mungu. 


72. Na wale ambao hawashuhudii shahada za 
uwongo, na wanapopita penye upuuzi, hupita kwa 
hishima (yao). 

73. Na wale ambao wanapokumbushwa Aya za 
Mola wao hawaziangukii kwa uziwi na upofu, 
(hawajifanyi viziwi nazo na vipofu). 

65. Na kusema kutupu hakuna faida kubwa. Lililo muhimu zaidi ni kufanya hayo ya kukupatia Pepo na 
kujiepusha na ya kukupatishia Moto. Na tamko la Qala — kama lilivyotumika hapa na pengi penginepo katika 
Qurani na Hadithi na mwinginemo — kama linavyofasiriwa kwa kusema ndivyo linavyofasiriwa kwa kufanya. Basi 
hapa vile vile inafasiriwa: “Na wanofanya mambo ya kuwaepusha na moto wa Jahanamu.” 

74. Na haya ndiyo vivyo hivyo: Ukiona vinaelea Vimeundwa. Basi ufanye mambo ambayo kwa mambo hayo 
utapau kwa watu wako ya kukufurahisha. Na la awali katika hayo ni kuwalea malezi mazuri na kuwapa Ilimu 
nzuri ya kutengeneza dunia yao na akhera. Hapo: 

Yatachanua kwa shani Mauwa yako waridi 

Yazidi kuwa thamini Na watu kuyafaidi 

Yanukiye duniani Na Akhera ni zaidi 

Ama uwa ni waridi Mengineyo “Nasi tumo 

JUZUU 19 


AL-FUROAN (25) 


WA QALA 


74. Na wale wanaosema: “Mola wetu! Tupe 
katika wake zetu na watoto wetu yaburudishayo 
macho (yetu) (nyoyo zetu), na Utujaalie kuwa 
waongozi kwa wamchao (Mungu). 

75. Hao ndio watakaolipwa ghorofa (za Peponi) 
kwa kuwa walisubiri, na watakuta humo hishima na 
amani; 

76. Wakae humo milele: kituo kizuri na mahali 
pazuri (kabisa) pa kukaa. 

77. Sema: “Mola wangu asingekujalini kama si 
kule kuomba, (kumuabudu) kwenu; Na nyinyi 
mumekwishakadhibisha, basi (adhabu) itakuwa 
yenye kukushikeni tu.” 



77 . Mambo ya kumuomba Mwenyezi Mungu ^yanaonyesha kabisa udhalilifu wako kwake huyu — Mfadhili 
wako. Basi yanamfurahisha haya sana huyu Mungu wako Mfadhili wako. Basi natumuombe. Mimi nasema* 

Ya uwovu ya kudhuru l'unotenda tufutiye 

Ni akili kutuduru Na sheitani si siye 

Inshaliah maadhuru Wa kusamehe ni weye 

Illahi tughufiriye Iwe Kun Fayakumu. 


Ghafuru Mola Karima 
Tufurahike mitima 
Ya Rabbi khatima njema 
Tuwe katika sururi 


Tuondoshee ustri 
Na nyuso kutunawiri 
Tukimaliza umuri 
Akhera na duniani. 

Ina Aya 227 SURATUSH SHUARAA Ina Mukaru II 

(Imeteremka Makka) 


Kwa jina la Mwenyezi Mungu^ Mwenye 
kuneemesha neema kubwa kubwa na Mwenye 
kuneemesha Neema ndogo ndogo. 

1. Taa Syn Mym. 

2. Hizi ni Aya za Kitabu kielezacho (kila 
yanayohitajiwa katika dini). 

3. Huwenda (wewe Nabii Muhammad) 
utaangamiza nafsi yako kwa sababu hawawi 
Waisiamu. 

4. Tungependa tungewateremshia kutoka 
mbinguni muujiza, zikaunyenyekea shingo zao, 
(wakafuata wakitaka wasitake — lakini hatutaki 
kulazimisha mtu kusilimu). 

5. Wala hauwafikii ukumbusho mpya utokao 
kwa Mwingi wa rehema ila hujitenga mbali nao. 

6. Basi kwa yakini wamekadhibisha, kwa 
hivyo karibuni hivi zitawajia habari za yale 
wahyokuwa wakiyafanyia mzaha. 

7. Je, hawakuiona ardhi, mimea mingapi 
tumeiotesha humo, ya kila namna nzuri? 

8. Bila shaka katika hayo imo Ishara (ya 
uwezo wa Mwenyezi Mungu), lakini wengi wao si 
wenye kuamini. 

9. Na hakika Mola wako Yeye ndiye Mwenye 
Nguvu, Mwenye rehema. 

10. Na (wakumbushe watu) Mola wako 
alipomwita (Nabii) Musa, (akamwambia): Nenda 
kwa wale watu madhalimu 

ix. Watu wa Firauni (uwaambie): “Je! 

hawamuogopi Mwenyezi Mungu?” 

12. Akasema: “Mola wangu! Hakika mimi 
naogopa wasije kunikadhibisha.” 



op 



3. Kazi ya Mmme ni kuwafikilishia umma wake aliyoamrishwa na Mwenyezi Mungu. Lakini Miume wetu 
Muhammad s.a.w., kwa huruma na mapenzi makubwa aiiyokuwa nayo kwa umma wake; hakutosheka kwa hiii tu, 
bab alikuwa akijitaabisha na kujitia mashakani ili watu wake waongoke upesi. 

11 -190. Vinatajwa visa vya chungu ya Mitume ili kuliwazwa Mtume aone “Kufa kwa wengi arusi.” 

JUZUU 19 


ASH-SHUARAA (26) 


WA QAl.A 


13. “Na kifua changu kinadhikika, (hakiwezi 
hayo ya kukadhibishwa;) na ulimi wangu hautamki 
vyema, basi (pia) upeleke (ujumbe huu) kwa Haruni 
(tuwe wawili pamoja).” 




14. “Nao wanalo kosa, (kisasi) kwangu 
(wanataka kunilipa). Basi naogopa wasijekuniua.” 

15. Akasema: “Siyo! (hawawezi kukufanyeni 
kitu) basi nendeni na miujiza yangu; hakika sisi tu 
pamoja nanyi; tunasikia (kila yatakayopita hapo).” 

16. Basi mwendeeni Firauni na mwambieni: 

“Bila shaka sisi ni Mitume wa Mola wa 

walimwengu.” 

17. “(Tumetumwa) ya kwamba uwapeleke 
pamoja nasi wana wa lsraili, (Mayahudi wende nchi 
wanayoitaka, watoke hapa Misri unapowadhili).” 

18. (Firauni) akasema: “Jc, hatukukulea kwetu 
(ulipokuwa) mtoto, na ukakaa pamoja na sisi myaka 
(mingi) ya umri wako?” 

19. “Na ulifanya kitendo chako kile 
ulichofanya na ukawa miongoni mwa 
wasioshukuru.” 

20. (Musa) akasema: “Nilifanya hayo hapo 
nilipokuwa miongoni mwa wale wasioelewa;” 

21. “Basi nikakukimbieni nilipokuogopeni; na 
Mola wangu amenipa sasa hukumu na amenijaaiia 
miongoni mwa Mitume.” 

22. “Na hiyo ndiyo neema ya kunisumbulia 
uliyonifanyia ihsani? ya kuwatia utumwani wana wa 
Israili, (ukaniwacha mimi tu peke yangu)?” 

23. Firauni akasema: “Na nani huyo Mola wa 
walimwengu?” 

24. (Musa) Akasema: “Muumba wa mbingu na 
ardhi na vilivyomo ndani yake; ikiwa nyinyi ni 
wenye yakini (ya jambo, basi yakinisheni hili).” 





25. (Firauni) akawaambia waliomzunguka-. “Je! 
Hamsikii (maneno ya upuuzi haya)!” 




26. (Musa) akasema: “(Mweryezi Mungu 

ndiye) Mola wenu na Mola wa baba zenu, (wazee 
wenu) waliotangulia.” 



19. Kitendo anachokikusudia ni kile cha kumuua yule Qibti aliyekuwa akimdhib Yahudi. 

20. Kisa cha Nabii Musa na Qibti, na namna alivyomuua, kitasimuliwa katika Sura Al-Qasas, Aya 13 

ASH-SHUARAA (26) 


WA OALA 


27. (Firauni) akasema: “Bila shaka Mtume 
wenu aliyetumwa kwenu ni mwendawazimu.” 

28. (Musa) akasema: “(Yeye ndiye) Mola wa 
Mashariki na Magharibi na vilivyomo baina yake; 
ikiwa mnafahamu (jambo mtafahamu hili).” 

29. (Firauni) akasema: “Kama ukishikilia 

(kuwa kuna) Mungu mwingine badala yangu kwa 
yakini .nitakufanya miongoni mwa wenye kufungwa 
gerezani.” 

30. Akasema: “Je! Ijapokuwa nitakuletea kitu 
kilicho wazi, (hoja zilizo wazi za kuonyesha ukweli 
wa Utume wangu)?” 

31. Akasema: “Kilete, ukiwa ni miongoni mwa 
wasemao kweli.” 

32. Basi akaitupa funbo yake, mara ikawa 
nyoka dhahiri. 

33. Na akatoa mkono wake, na mara ukawa 
mweupe (kweli kweli) kwa watazamao (wote). 

34. (Firauni) akasema kuwambia wakuu 
waliomzunguka: “KWa yakini huyu ni mchawi 
ajuwae sana.” 

35. “Anataka kukutoeni katika nchi yenu kwa 
uchawi wake; basi mnasemaje?” 

i 

36. Wakasema: "Mpe muda yeye na nduguye 
na uwatume katika miji wakusanyao (watu) ” 

37. “Watakuletea kila mchawi mkubwa 
ajuaye”. 

38. Basi walikusanywa wachawi kwa wakati 
(makhsusi) na siku maalumu. 

39. Na wakaambiwa watu: “Mumekwisha 

kukusanyika?” 

40. “Huwenda tutawafuata wachawi wakiwa 
ndio watakaoshinda.” 

41. Basi walipofika wachawi, wakamwambia 
Firauni: “Je, mtapata ujira tukiwa sisi ndio 
tulioshinda?” 

42. Akasema: “Naam, na pia mtakuwa 

miongoni mwa wale wanaowekwa mbele (katika dola 
yangu).” 

43- Musa akawaamhia (hao wachawi): “Tupeni 
mnavyotaka kuvitupa (vya kuonyeshea uchawi 
wenu).” 

ASH-SHUARAA (26) 


WA QALA 


44. Basi wakatupa kamba zao na fimbo zao, na 
wakasema: “Kwa nguvu za Firauni sisi tutakuwa 
ndio wenye kushinda.” 

45. Kisha Musa akatupa fimbo yake, nayo 
mara ikavimeza (vyote) walivyovizusha (wale 
wachawi). 

46. Hapo wachawi walipinduka wakasujudu 
(walipoona haki imedhihiri) 

47. Wakasema: “Tunamuamini Mola wa 

walimwengu (wote) ” 

48. “Mola wa Musa na Haruni.” 

49. (Firauni) akasema: “ 0 , mumemuamini 
kabla sijakuruhusuni? Bila shaka yeye ni mkubwa 
wenu ambaye amekufundisheni uchawi, basi mtajua, 
(mtaona kwa yakini). Nitaikata mikono yenu na 
miguu yenu kwa kubadilisha, (kutafautisha: mkono 
wakulia na mguu wa kushoto na mkono wa kushoto 
na mguu wa kulia), na kisha nitakusulubuni nyote.” 

50. Wakasema: “Haidhuru, hakika sisi (sote) 
tutarejea kwa Mola wetu.” 

5 1 . “Bila shaka sisi tunatumai ya kwamba Mola 
wetu atatusamehe makosa yetu, maana sisi 
tumekuwa wa kwanza wa wenye kusilimu (hapa).” 

52. Na tulimpelekea wahyi (tulimfunulia) Musa, 
ya kwamba nenda na watu wangu wakati wa usiku, 
(mtoke katika ardhi ya Misri); bila shaka mtafuatwa. 

53. Basi Firauni akawatuma wakusanyao watu 
katika miji, (wawete watu. waje wawazuilie Mayahudi 
watapotaka kutoka Misri). 

54. (Wakaambiwa wawaambie maneno 
haya): — “Hakika hawa (Mayahudi) ni kikosi 
kidogo.” 

55. “Nao wanatukasirisha, (wanatuudhi) ” 

56. “Na sisi ni wengi, na (juu ya hivi) 
tunawaogopa.” 

57. Basi tukawatoa katika mabustani na 
chemchemu (zao, wakawafuatia Mayahudi) 

58. Na (tukawatoa katika) mahazina (yao) na 
mahali pazuri (pao) 

59. Ndivyo hivyo (tulivyofanya); Na 
tukawarithisha wana wa Israili (Mayahudi, yote hayo 
aliyoyawacha Firauni na hao watu wote, 
walipoangamizwa). 

6o. Basi (watu wa Firauni na mwenyewe nafsi 
yake Firauni) wakawafuata (Nabii Musa na watu 
wake) lilipotoka jua. 




61. Na yalipoonana majeshi mawili (haya, watu 
wa Nabii Musa wanakimbia, na Firauni na watu 
wake wanawafuatia). Watu wa Musa walisema: 
“Hakika tutakamatwa.” 



62. (Musa) akasema: “La, kwa yakini Mola 
wangu Yu pamoja nami, bila shaka ataniongoza 
(tuokoke sote). M 

63. Mara tulimpelekea Wahyi Musa 
(tukamwambia): “Piga bahari kwa fimbo yako.” 
Basi ikatengana, na kila sehemu ikawa kama jabali 
kubwa. 

64. Na tukawaleta hapo wale watu wengine 
(nao ni Firauni na watu wake). 

65. Na tukamuokoa Musa na wale waliokuwa 
pamoja naye wote. 

66. Kisha tukawagharikisha hao wengine. 

67. Hakika katika hayo muna mazingatio; 
lakini wengi katika wao si wenye kuamini. 

68. Na kwa yakmi Mola wako ndiye Mwenye 
nguvu, Mwenye rehema. 

69. Na wasomee habari za (Nabii) Ibrahimu. 

70. Alipomwambia baba yake na kaumu yake: 
“Mnaabudu nini?” 

71. Wakasema: “Tunaabudu masanamu, daima 
tunawaabudu.” 

72. Akasema: “]e, yanakusikieni mnapoyaita?” 

73. “Au yanakufaeni (mkiyaabudu) au 
yanakudhuruni (mkiacha kuyaabudu)?” 

74. Wakasema: “(Hayafanyi haya) lakini 

tumewakuta baba zetu wakifanya hivi.” 

75. Akasema: “Je, mumewaona hawa 

mnaowaabudu — ” 

76. “Nyinyi na wazee wenu waliotangulia?” 




63. Ilipasuka ile bahari sehemu mbili, ikafanyika njia katikati yake; akapita Nabii Musa na watu wake. 
Firauni kuona vtle akajttia na yeye na jeshi lake. Lakini ilipomalizika tu kutoka Nabii Musa na watu wake, bahart 
iiilifumba palepale, ikamfumba Firauni na watu wake. Wakaghariki wote. 

77. “Bila shaka hao ni adui zangu (basi 
nitawadhuru. Mimj simuabudu) ila Mola wa 
walimwengu wote ” 

78. “Ambaye ameniumba na Yeye 
ananiongoza.” 

79. “Na ambaye ndiye anayenilisha na 
kuninywesha, (anayenipa cha kukila na cha 
kukinywa).” 

80. “Na nktapougua, Yeye ndiye 
anayeniponesha.” 

8 1 . “Na ambaye atanifisha kisha atanihuisha ” 

82. “Na ndiye ninayemtumaini kwamba 
atanisamehe makosa yangu siku ya malipo.” 

83. “Mola wangu! Nipe (ujuzi wa kutoa) 
hukumu na uniunge pamoja na watendao mema. 
(Nijaalie niwe katika wao).” 

84. “Na unijaalie kutajwa kwa wema na watu 
watakaokuja baadaye.” 

85. “Na unijaalie katika warithi wa mabustani 
ya neema (ya Peponi).” 

86 . “Na umsamehe baba yangu, bila shaka 
yeye ni miongoni mwa waliopotea ” 

87. “Wala usinifedheheshe siku 

watakayofufuliwa (viumbe) ” 

88. “Siku ambayo hayatafaa mali wala watoto ” 

89. “Isipokuwa mwenye kuja kwa Mwenyezi 
Mungu na moyo safi; (huyu ndiye atakayepata ya 
kurafaa).” 

90. Na Pepo itasogezwa kwa wacha-Mungu 

91. Na Jahanamu itadhihirishwa kwa wapotofu 

92. Na wataambiwa: “Wako wapi mliokuwa 
mkiwaabudu ” 




93. “Badala ya Mwenyezi Mungu! Je, 
wanaweza kukusaidieni au kujisaidia wenyewe (nafsi 
zao)?” 

94. Basi watatupwa humo wao na maasi 
(wengine) 

95. Na majeshi ya Ibilisi yote. 





96. Watasema (kuwaambia wale waliokuwa q 

wakiwaabudu) — na hali ya kuwa, wanagombana ** 

humo 

97. “Wallahi, kwa yakini tulikuwa katika 
upotofu ulio dhahiri ” 

98. “Tulipokuwa tukikufanycni sawa na 
(Mwenyezi Mungu) Mola wa walimwengu wote.” 

99. “Na hawakutupoteza ila wale waovu.” 

100. “Basi hatuna waorabezi,” 

10 1. “Wala rafiki khalisi.” . 

102. “Laiti kama tungalikuwa na marejeo (ya 
kurejezwa ulimwenguni; tungerejezwa baada ya 
kuona haya) tungekuwa Waislamu.” 

103. Bila shaka pana katika haya mazingatio 
(makubwa), lakini wengi katika wao si wenye 
kuamini. 

104. Na kwa yakini Mola wako ndiye Mwenye 
nguvu, Mwenye rehema. 

105. ' Watu wa Nuhu waliwakadhibisha Mitume. 

106. (Wakumbushe) alipowaambia huyu 
mwenziwao, (Nabii) Nuhu: “Je, hamtaogopa (hata 
nikikutajieni yanayokungojeeni huko)?” 

107. “Hakika mimi kwenu ni Mtume 
mwaminifu ” 

108. “Basi Mcheni Mwenyezi. Mungu na 
nitiini.” 

109 . u Na sikutakini juu yake ujira, ujira wangu 
hauko ila kwa (Mwenyezi Mungu) Mola wa wali- 
mwengu wote.” 

110. “Basi Mcheni . Mwenyezi Mungu na 
nitiini.” 

111. Wakasema: “Je, tukuamini wewe, hali ya 
kuwa wanyonge ndio wanaokufuata?” 

112. Akasema: “Nazijuaje (amali njema) 

walizokuwa wakizifanya (hata Mwenyezi Mungu 
akawachagua kuwa Waislamu wa kwanza)?” 

1 13. “Hisabu yao haiko ila kwa Mola wangu tu. 
Laiti mngetambua (kuwa watu wanalipwa vizuri kwa 
mema wanayoyafanya mngelifanya na nyie mema).” 

1 1 4. “Wala mimi sitawafukuza walioamini.” 

1 1 5. “Mimi si yo yote ila ni Mwonyaji dhahiri.” 

116. Wakasema: “Kama hutaacha, Ewe Nuhu, 
(nasaha zako hizi), bila shaka utakuwa miongoni 

•mwa wanaorujumiwa (kwa mawe — tutakupiga 
mawe mpaka ufe).” 

117. Akasema (kumwambia Mwenyezi Mungu:) 
"Mola wangu! Bila shaka watu wangu 
wamenikadhibisha . ” 

11 8. (( Basi hukumu baina yangu na wao, 
hukumu (nzuri) na uniokoe mimi na walio pamoja 
namij nao hawa walioamini.” 

1 1 9. Kwa hivyo tukamwokoa yeye na waliokuwa 
pamoja naye katika marikebu iliyosheheni (vyema; 
kila chenye roho kilichoko ulimwenguni kilitiwa 
humo dume lake moja na jike lake moja). 

120. Kisha tukawagharikisha baadaye 
waliobakia. 

12 1. Bila shaka katika haya pana mazingauo, 
lakini wengi katika wao hawakuwa wenye kuamini. 

122. Na hakika Mola wako ndiye Mwenye 
nguvu, Mwenye rehema. 

123. Kina Adi nao waliwakadhibisha Mitume. 

124. (Wakumbushe) alipowaambia ndugu yao, 
(Nabii) Hudi: (( je, hamtamuogopa (Mwenyezi 
Mungu hata nikikutajieni adhabu yote 
itakayokufikieni kwa mabaya yenu mnayoyafanya)?” 

12$. (( Bila shaka mimi kwenu ni Mtume 
mwaminifu ” 

126. “Basi Mcheni Mwenyezi Mungu na 
nitiini.” 

127. “Wala sikutakini juu yake ujira, ujira 
wangu hauko ila kwa (Mwenyezi Mungu) Mola wa 
walimweng’i wote.” 

128. “Je, mnajijengea majumba kila (mahala 
pazuri) palipoinuka (pasina dharura yo yote)? Ni 
mchezo tu mnafanyal” 

129. “Na mnajijengea (majumba Kama) ngome 
kama kwamba mnaona mtakaa mileie.” 

130. “Na mnaposhambulia mnashambulia kwa 
jeuri, (uadui mkubwa).” 

1 3 1 . “Basi Mcheni Mwenyezi Mungu na, 
nitiini.” 

132. “Mcheni yule ambaye amekupeni haya 
mnayoyajua.” 

133. “Amekupeni (chungu ya) wanyama na 
watoto wanaume ” 




0 

134. “Na mabustani na chemchem, (mito).” 

135. “Hakika ninakuhofieni adhabu ya siku 
kubwa (hiyo ya Kiama).” 

136. Wakasema: “Ni mamoja kwetu, ukitupa 
mawaidha au hukuwa miongoni mwa watoao 
mawaidha ” 

137. “Hayakuwa haya (ya kuja watu wakasema 
kuwa wao ni Mitume) ila ni tabia ya watu wa (tangu) 
kale,- (wa tangu zama za zama) 33 

138. “Wala sisi hatutaadhibiwa (kama unavyodai 
na walivyodai hao).” 

139. Basi wakamkadhibisha; na tukawahilikisha, 
bila shaka katika hayo pana mazingatio, lakini wengi 
katika wao hawakuwa wenye kuamini. 



140. Na kwa yakini Mola wako ndiye Mwenye 
nguvu, Mwenye rehema. 

141. Kina Thamudi (nao pia) waliwakadhibisha 
Mitume. 

142. (Wakumbushe) alipowaambia ndugu yao, 
(Nabii) Saleh, “Je hamwogopi?” 

143. “Bila shaka mimi kwenu ni Mtume 
mwaminifu 33 

144. “Basi Mcheni Mwenyezi Mungu na 
nitiini. 33 

145. “Wala sikutakini ujira juu yake, ujira 
wangu hauko ila kwa (Mwenyezi Mungu) Mola wa 
walimwengu wote. 33 

146. “Je (mnafikiri kuwa) mtaachwa salama 
katika haya yaliyopo hapa (kwenu):” 

147. “Katika mabustani na chemchem, (mito). 33 

148. “Na mimea na mitende yenye makole 
mazuri, (yanakaribia kukatika kwa kuzaa kwake 
sana)” 

149. “Na mnachonga milimani majumba 
mkistarehe tu basi. 33 

150. “Mcheni Mwenyezi Mungu na nitiini. 33 

151. “Wala msitii amri za wale maasi, (wenye 
kupindukia mipaka ya Mungu),” 

152. “Ambao wanafanya uharibifu tu katika 
ardhi wala hawaitengenezi. 33 


u£i/^I <X 



472 




JUZUU 19 


ASH-SHUARAA (26) 


WA QALA 


153. Wakasema: “Hakika wewe ni miongoni 
mwa waliorogwa (wakakosa akili).” 

154. "Wewe si chochote ila ni mtu kama sisij 
basi lete muujiza ikiwa ni miongoni mwa wasemao 
kweli.” 

155. Akasema: “Huyu ngamia jikej (lakini) awe 
na zamu yake ya kunywa, na nyinyi muwe na zamu 
yenu ya kuteka katika siku maalumu.” 

156. “Wala msimguse kwa ubaya isije 
ikakushikeni adhabu ya siku kubwa.” 

157. Lakini wao walimtumbua, (walimuua) na 
wakawa wenye kujuta (ilipokuja adhabu) 

158. Basi adhabu ikawashika, (ikawafika). Bila 
shaka katika haya muna mazingatio lakini wengi 
katika wao hawakuwa wenye kuamini. 

159. Na hakika Mola wako ndiye Mwenye 
nguvu, Mwenye rehema. 

160. Watu wa Luti waliwakadhihisha Mitume. 

16 1. (Wakumbushe) alipowaambia ndugu yao, 
(Nabii) Luti: “Je, hamuogopi?” 

162 “Biia shaka mimi kwenu m Mtume 

muaminifu ” 

163. “Basi Mcheni Mwenyezi Mungu na 
nitiini.” 

164. “Wala sikutakini ujira juu yake; ujira 
wangu hauko ila kwa (Mwenyezi Mungu) Mola wa 
walimwengu wote.” 

163. “Je, mnawaingilia wanaume katika viumbe 
(vyake Mwenyezi Mungu)!” 

166. “Na mnawacha alichokuumbieni Mola 
wenu katika wake zenu? Kweli nyinyi ni watu 
mnaoruka mipaka (mliyowekewa).” 

167. Wakasema: “Kama usipoacha, ee Luti 
(kutukataza haya), bila shaka utakuwa miongoni 
mwa wanaofukuzwa (katika nchi hii).” 



168. Akasema: “Kwa yakini mimi ni katika wale 
wanaochukia sana kitendo chenu (hiki kichafu).” 



155 . Walimtaka lipasuke jabali atoke ngamia mwenye mimba pevu na azae papo hapo. Basi wakatanyiwa 
hayo mara moja. Lakini waliambiwa wayafanyie zamu maji ya visima vya nchi hiyo. Siku moja iwe kuteka wao na 
siku nyingine kunywewa yote na ngamia huyo. 

169. “Mola wangu! Niokoe mimi na watu 
wangu (na balaa itakayowapata) kwa haya 
wanayoyafanya.” 

170. Basi tukamuokoa yeye na watu wake wote. 

1 7 1 . Isipokuwa kikongwe (aliyekhitari kuwa) 
katika wakaao nyuma. (Wasimfuate Nabii Luti, naye 
ni mkewe mwenyewe Nabii Luti). 

172. Kisha tukawaangamiza wale wengine 
(aliokwenda mke wa Nabii Luti kuchanganyika nao). 

173. Na tukawanyeshelezea (tukawamiminia) 
mVua (ya mawe), basi ni mbaya mno (kabisa), mvua 
ya (hao) walioonywa (wasionyeke). 

174. Bila shaka katika haya muna mazingatio, 
lakini wengi katika wao hawakuwa wenye kuamini. 

175. Na hakika Mola wako ndiye Mwenye 
nguvu, Mwenye rehema. 

176. Watu wa (ile ardhi yenye) mwitu mwingi 
— (nayo ni Lebanon) waliwakadhibisha Mitume 
(nao). ‘ 

177. (Wakumbushe) alipowaambia (Nabii 
Shuebu: “Je, haumuogopi?” 

178. “Hakika mimi kwenu ni Mtume 
Muaminifu ” 

179. “Basi Mcheni Mwenyezi Mungu na 
nitiini.” 

180. “Wala sikutakini ujira juu yake, ujira 

wangu hauko ila kwa (Mwenyezi Mungu) Mola wa 
walimwengu wote.” v * 

1 8 1 . “Kijazeni kipimo (cha pishi) sawasawa 
(wakati mnapopima; msidhulumiane) wala msiwe 
miongoni mwa wapunguzao.” 

182. “Na pimeni kwa mizani iliyo sawa (pia).” 

183. “Wala msiwapunguzie watu vitu vyao, wala 
msitembee katika ardhi mkifisidi.” 

184. “Na Mcheni aliyekuumbeni nyinyi na 
viumbe waliopita wote.” 

185. Wakasema: “Hakika wewe ni miongoni 
mwa waliorogwa (wakaharibika akili) 

186. “Na wewe hukuwa ila ni mtu kama sisi; 
(Vipi basi umeupata huo Utume. Kwa nini 

1 7 1 . Kuwa mke wa Mtume hakukumfaa kitu mwanamke huyo. 

tusiletewe Mtume Malaika)? Na kwa yakini 
tunakuona ni miongoni mwa waongo.” 

187. "Basi tuangushie vipande vya mbingu ikiwa 
ni miongoni mwa wasemao kweli.” 

188. Akasema: “Mola wangu anajua sana 

mnayoyatenda, (akiona mnastahiki kukuadhibuni 
hivyo, atakuadhibuni hivyo).” 

1 89. Basi walimkadhibisha, na ikawashika 
adhabu ya siku ya kivuli. Bila shaka hiyo ilikuwa 
adhabu ya siku kubwa. 

1 90. Hakika katika haya muna mazingatio, lakini 
wengi katika wao hawakuwa wenye kuamini. 

1 9 1 . Na kwa yakini Mola wako ndiye Mwenye 
nguvu, Mwenye rehema. 

192. Na bila shaka hii (Qurani) ni uteremsho wa 
Mola wa walimwengu wote. 

• 

193. Ameteremsha haya Mhuyisha Sharia 
mwaminifu, (Jibrili) 

194. Juu ya moyo wako, ili uwe miongoni mwa 
Waonyaji 

195. Kwa lugha ya Kiarabu waziwazi (fasihi). 

196. Na haya (yaliyomo katika Qurani) yamo 
katika Vitabu vya kale (walivyoteremshiwa Mitume 
wa zamani). 

197. Je, haikuwa alama kwao kwamba 
wanayajua haya wanavyuoni wa wana wa Israili (hata 
wamesilimu)? 

198. Na lau tungaliiteremsha juu ya mmoja wa 
wasiokuwa Waarabu 

199. Na akawasomea (kwa ufasihi namna huu 
wa ajabu nao) wasingalikuwa wenye kuamini, (kwa 
ajili ya ukaidi wao). 

200. Namna hivi tunaingiza (Qurani) katika 
nyoyo za wabaya (hao, lakini hawataki kuikubali). 

189. Waliletewa kiwinRU cha adhabu wakadhani ni kivuli cha kuwazuilia harara ya jua. 

196. Wametia uwongo wao katika hii Aya waliyoifanya kuwa ni ya 197 ili watie ukafiri wao wa kumdaia 
Utume mtu wao. Aya inasema Wainnahuu Lafy Zuburil Awtbalyn = “Haya (yaiiyomo katika Qurani) yamo 
katika vitabu vya kale (walivyoteremshiwa Mitume wa zamani) ” Basi yamekhusu nini hapa hayo waliyoyatia wao? 

197 Baadhi ya wanavuoni wakubwa kabisa wa Kiyahudi na Kinasara ilipowatululikia vyema Qurani mara 
walisilimu. 

200. Makaftri walipokuwa wakisomewa Qurani walikuwa hawawezi kujizuilia isiingie katika nyoyo zao Lakini 
ushupavu uiiwazuilia kuamini. 

201. Hawataiamini mpaka waone adhabu 
iumizayo 

202. Basi itawajia kwa ghafla, na hali hawana 
habari 



203. Na watasema: (( Je, sisi tutapewa muda (wa 
kutubia?” Kuko wapi tena kutubia!) 

204. Basi je, wanaihimiza adhabu yetu? 

205. Unaonaje kama tukiwastarehesha kwa 
miaka. 

206. Kisha iwaflke (adhabu) waliyokuwa 
wakiahidiwa? 

207. Yatawafaa nini yale walivyostareheshewa? 

208. Wala Hatukuuangamiza mji wowote ila 
ulikuwa na waonyaji. 

209. (Kuwa) ukumbusho; wala hatukuwa @ 

madhalimu (tukawaangamiza pasi na kuwapelekea 
waonyaji). 


210. Wala mashetani hawakuteremka nayo (hii ~ i*$|t . 4 M&A'' 

Qurani kama wanavyodai kusema hao makafiri 3 

katika kuitukana). 


21 1. Wala haiwi kwao (kuiteremsha Qurani 
inayovunja hayo mambo yao), na hawawezi. 

212. Bila shaka wao wamezuiliwa kusikia 
(yanayosemwa na Malaika huko mbinguni) 

213. Basi usimuombe mungu mwingine pamoja 
na Mwenyezi Mungu ukawa miongoni mwa 
watakaoadhibiwa. 



214. Na uwaonye jamaa zako walio karibu 

(nawe) • " v ? 

215. Na uinamishe bawa lako kwa yule 

anakufuata katika wale walioamini. **" 

0 

210. Makafiri katika kutafuta kwao njia za kuitukania Qurani walisema kuwa amefundishwa na Mashetanil 
214. Mtume s.a.w. kabla ya kupewa amri ya kuwalingana watu wote katika Uislamu, kwanza aliletewa amri 
hii ya kuwalingana jamaa zake waliokuwa karibu naye. Mtume s.a.w. akawakusanya wote chini ya jabali Abii 
Qubeis, akawaonya kuwa yeye ni Mtume wa Mungu na akawatahadharisha na adhabu ya Mungu iwapo 
watamkanusha. Hapo ndipo Abu-Lahab alipokasirika, na akamuapiza Mtume kwa kumwambia " Tabbat - 
yadaak yaani “Mwana kuhasirika wee”! Kisha akawatawanya jamaa zake wakaenda zao. 

216. Na kama wakikuasi, basi sema: “Mimi ni 
mbali na hayo mnayoyafanya.” 

217. Na umtegemee (Mola wako) Mwenye 
nguvu, Mwenye rehema 

218. Ambaye anakuona unaposimama 

219. Na mageuko yako (ya kuinama na kuinuka 
na kusimama katika Sala) pamoja na wale 
wanaosujudu (pamoja nawe). 

220. Hakika yeye ndiye Mwenye kusikia (na) 
Mwenye kujua. 

221. Je, nikuambieni ambao mashetani 

wanawateremkia? 

222. Wanateremka juu ya kila mzushi mkubwa, 
mwenye madhambi; (shetani hawateremkii watu 
wazuri) 

223. Wanawapelekea (hao wanaowafuga) yale 

wanayoyasikiaj (na wakaongezea yao ya uwongo 
mtupu)j na wengi katika wao ni waongo. 

224. Na watungaji mashairi (yasiyokuwa na 

faida) wanafuatwa na watu wapotofu (wapotevu). 
(Wenye akili zao hawawafuati watu hao). 

225. Je, huoni kwamba wao (wanzuzuka) katika 
kila upande (bure bure)? 

226. Na ya kwamba wao wanasema 

wasiyoyatenda? 

227. Ila wale (watunga mashairi) walioamini, na 
kufanya vitendo vizuri, na kumtaja Mwenyezi 
Mungu kwa wingi, na wakalipiza kisasi baada ya 
kudhuluraiwa. (Hawa hawahisabiki kuwa wabaya). 
Na karibuni (hivi) wafanyao dhuluma watajua ni 
mgeuko (mpinduko) wa namna gani watakaogeuka 
(watakaopinduka). 

221. Wanazidi kubainishiwa kuwa shetani hamteremkii mtu mzuri kama Mtume akamchezea akamfundisha 
yake ya uovu. Shetani huwateremkia watu hawa waliotajwa hapa na kama hawa. Lakini Akutukanaye Hakuchagulii 
Tusi; hukusukumia kila lililo baya tu. 


477 



JUZUU 19 


NVA QALA 



Or * -\OWir «rw vr. 
* jo <h;>» V» (V • Vi oO 


vr • • ,1W '-rr.rrtv? fyr.viv 


V » 1 g ‘ v V w ^i*»" UI i 
-•J^cv-Vio oc*Vi <\4.%V)f*v.' 





Ina Aya 93 


SURATUN NAML 

( lmeteremka Makka ) 


Ina Makccra 7 


Kwa jina la Mwenyezi Mungu, Mwenye 
kuneemesha neema kubwa kubwa Mwenye 
kuneemesha neema ndogo ndogo. 

1. Twa Syn. Hizi ni Aya za Qurani, (kitabu 
kilichojaa kila yenye faida) na Kitabu kielezacho 
(kila linalohitajiwa katika dini). 

2. (Hii Qurani ni) Uwongofu na habari njema 
kwa wanaoamini. 

3. Ambao wanasimamisha Sala na kutoa Zaka, 
nao wana yakini na akhera, (wanaiyakinisha — 
wanaikubali — akhera). 

4. Kwa hakika wale wasioamini akhera 
tumewapambia vitendo vyao, (vibaya, wakaviona 
vizuri), basi kwa hivyo wanaduala tu (katika hayo 
mabaya yao). 

5. Hao ndio watakaopata adhabu mbaya na 
hao katika akhera ndio watakaopata hasara zaidi. 

6. Na hakika wewe unafundishwa Qurani 
inayotokana Kwa (Mwenyezi Mungu) Mwenye 
hikima, Mjuzi. 

7. (Kumbuka) Musa alipowaambia ahali yake, 
(mke wake), “Hakika nimeona moto, sasa hivi 
nitakuletea habari au nitakuletea kijinga kiwakacho 
iii mpate kuota moto. 

8. Basi alipoufikia, ilinadiwa (Alilinganiwa); — 
“Amebarikiwa aliyomo katika moto huu na aliyoko 
pembeni mwake; na ametukuka Mwenyezi Mungu, 
Mola wa walimwengu wote.” 

1. Wunesema uwongo mwanzo kabisa waliposema:. “Safari ya majeshi ya Nabii Suleiman alipomwendea 
Malkia wa sheba”. Nabii Suleiman hakufunga safari kumwendea huyo Malkia, bali huyo Malkia ndiye aliyefunga 
safari kumwendea Nabii Suleiman. Lakini wanaikimbia tu hiyo miujiza aliyotajiwa nayo Nabii Suleiman hapa; 
ndiyo wanajidai kutia uwongo huo mwanzo kabisa. 

7. Nabii Musa alipokuwa anarejea kwao Misri alifuatana na mkewe na wengineo. Njiani mkewe akashikwa na 
uchungu akazaa. Akaondoka Nabii Musa kutafuta moto wa kupikia maji na uji wa nflzazi. Huko matafutoni 
mwake — baadala ya kupata moto — akapata Utume. Aliona moto akaufuatia, kumbe Nuru. 

AN-NAML ( 27 ) 


WA QALA 


9. “Ec Musa, hakika Mimi ndiye Mwenyezi 
Mungu, Mwenye nguvu, Mwenye hikima.” 

10. “Na itupe funbo yako,” (akaitupa; 

alipoitupa iligeuka nyoka), alipoiona ikiyumbayumba 
kama nyoka, aligeuka kurudi nyuma mbio wala 
hakungoja (kusikia maneno anayotaka kuambiwa. 
Mwenyezi Mungu akamwambia): “Ee Musa, 

usiogope; bila shaka Mimi hawaogopi mbele yangu 
Mitume;” 

11. “Lakini aliyedhulumu (nafsi yake) kisha 
akabadilisha wema baada ya ubaya (nitamsamehe) 
kwani Mimi ni Mwingi wa msamaha (na) Mwingi wa 
rehema.” 

12. “Na ingiza mkono wako katika lisani ya 
kanzu yako utatoka mweupe pasipo ubaya, ni katika 
Ishara (Miujiza) tisa kwa Firauni na watu wake, 
hakika wao ni watu wenye kutoka katika taa 
yangu?” 

13. Basi zilipowajia Ishara zetu (hizo) 
zionyeshazo (njia ya haki), walisema: “Huu ni 
uchawi dhahiri, (kiini macho kilicho dhahiri).” 

14. Na wakazikanusha, na hali ya kuwa nafsi 
zao zina yakini nazo; (kuwa ni kweli hayo aliyokuja 
nayo Nabii Musa. Lakini walizikanusha tu), kwa 
dhuluma na kujivuna. Basi angalia ulikuwaje mwisho 
wa wafanyao ufisadi: 

15. Na bila shaka tuliwapa Daudi na Suleimani 
ilimu (kubwa kabisa na wakamshukuru Mwenyezi 
Mungu) wakasema: “Sifa zote njema ni za 
Mwenyezi Mungu. (Tunamshukuru Mwenyezi 
Mungu) aliyetufadhilisha kuliko wengi katika waja 
wake waliomuamini!” 

16. Na Suleimani alimrithi Daudi na akasema: 
“Enyi watu! Tumefundishwa (hata kutambua) usemi 
wa ndege na tumepewa kila kitu; hakika hii ni 
fadhila iliyo dhahiri.” 

17. Na alikusanyiwa Suleimani majeshi yake 
katika majini na watu na ndege, nayo yakapangwa 
makundi-makundi (katika kwenda kwake). 

18. Hata walipofika katika bonde la wadudu 
chungu, alisema mdudu chungu (kuwaambia 
wenziwe)-. “Enyi wadudu chungu! Ingieni 
majumbani mwenu, asikupondeni Suleimani na 
majeshi yake, hali ya kuwa hawakuhisini (hawana 
habari).” 

12. Baadhi ya Ishara tisa zimetajwa katika Suraitl Aaraf 

15-19. Zinatajwa baadhi ya fadhila alizopewa Nabii Suleunani, za kuuwala Wanaadamu na Majini na Madese 
na Manyama na Vidudu. 

1 8. Makadiyani katika kukimbia kwao miujiza anayoitaja Mwenyezi Mungu katika Qurani wameligeuza ma- 

AN-NAML (27) 


WA QALA 


19. Basi akatabasamu akilichekea neno lake, na 

akasema: “Ee Mola wangu! Nipe nguvu nishukuru 
neema yako uliyonineemesha mimi na wazazi 
wangu, na nipate kufanya vitendo vizuri 

uvipendavyo, na uniingize — kwa rehema yako — 
katika waja wako wema.” 

20. Na akawakagua ndege (na asimuone kidege 
Hud-hudi;) akasema: “Imekuwaje mbona simuoni 
Hud-Hudi, au amekuwa miongoni mwa 
wasiokuwapo (hapa leo)?” 

2 1 . “Kwa yakini nitamuadhibu adhabu kali, au 
nitamchinja, au ataniletea hoja iliyo wazi (ya 
kumzuilia kuja hapa leo).” 

22. Basi hakukaa sana mara (Hud-hudi 
akafika) akasema (kumwambia Nabii Suleimani:) 
“Nimegundua usilogundua, na ninakujia hivi kutoka 
(nchi inayoitwa) Sabaa na (nakuletea) habari yenye 
yakini.” 

23. “Hakika nimekuta mwanamke 
anawatawalia; naye amepewa kila kitu 
(kinachohitajiwa katika ufalme) na anacho kiti cha 
enzi kikubwa.” 

24. “Nimemkuta yeye na watu wake 
wanalisujudia jua badala ya Mwenyezi Mungu; na 
Shetani amewapambia vitendo vyao na akawazuilia 
njia (ya kheri); kwa hivyo hawakuongoka ” 

25. (Shetani amewazaimshia) wasimsujudie 
Mwenyezi Mungu ambaye huyatoa yaliyofichikana 
katika mbingu na ardhi na huyajua mnayoyaficha na 
mnayoyadhihirisha. 

26. Mwenyezi Mungu, hapana aabudiwaye kwa 
haki ila Yeye, Mola wa (hiyo) Arshi tukufu. 

27. Akasema (Suleiman); “Tutatazama kama 
umesema kweli au umo katika waongo:” 

ana ya tamko la Naml (Wadudu chungu). Wakasema Naml hapa ni jina la mahali, si wadudu. Na wakamsingizia 
Ibni Jariri kuwa yeye amesema qauli hii kuwa Naml hapa si wadudu. UWONGO WAO. Hakusema maneno haya 
Ibni Jariri wala mwingine kuwa Namh hapa siyo maana yake wadudu. Wamesema tu kuwa bonde la wadudu hao 
lilikuwako mahala hapo tu; hawakusema kuwa sio muradi wake wadudu, bali muradi wake watu. Waongo, 
wazandiki. Pupa la kupoteza Waistamu iinawapelekea kusema kila uwongo. 

20. Inaonyesha umacho wake; kuwa anawashughulikia wote raia zake. Na Mtume akimhimiza kila mkubwa 
kuwashughulikia walio chini yake, (raia zake). Na mwanamume ndiye mkubwa wa nyumba; awachunge vizuri raia 
zake — kwa urahimu na kuwaonyesha NJIA MUSTAQYM Ikiwa si hivyo basi Mwenyezt Mungu atamlaumu; na 
kila mwema pia atamlaumu. 

20. Mmoja katika ndege wenye vtshungt. 

26. Arsht ni katika aina za majua na manyota; lakiru imepindukia vyotr. 

AN-NAML (27) 


WA QALA 


28. “Nenda na barua yangu hii na uwafikishie, 
kisha uwaache, na utazame watarudishiana (maneno) 
vipi, (watashauriana vipi).” 




29. (Yule Malkia akawakusanya mawaziri 
wake) akasema: “Enyi wakuu (wa baraza)! Hakika 
nimeletewa barua tukufu: 

30. “Imetoka kwa Suleimani, nayo ni: Kwa 
jina la Mwenyezi Mungu, Mwingi wa rehema, 
Mwenye kurehemu. 

3 1 . “Msinifanyie jeuri, na fikeni kwangu, na 
hali ya kuwa mumekwisha kusilimu.” 

32. (Malkia akaongezea) akasema: “Enyi 

wakuu! Nipeni shauri katika jambo langu hili, 
maana sikati shauri yoyote mpaka mnihudhurie 
(muweko).” 

33. Wakasema: “Sisi ni wenye nguvu na ni 
wenye vita vikalij na amri iko kwako, basi tazama ni 
nini unaamrisha.” 

34. (Malkia) akasema: “Hakika wafalme 

wanapouingia mji (wa watu), wanauharibu na 
wanafanya watukufu wake kuwa dhalilij hivi ndivyo 
wanavyofanya (daima).” 

35. “Lakini mimi ninawapelekea zawadi, nami 
nitangoja watakayorudi nayo wajumbe 
(nitakao wapeleka) . ” 

36. Basi alipofika (mjumbe wake mkubwa) kwa 

Suleimani alisema (Suleimani): “Je, nyinyi 

mnanisaidia kwa mali? Aliyonipa Mwenyezi Mungu 
ni bora zaidi kuliko aliyokupeni nyinyi. Lakini 
nyinyi mnafurahia hidaya yenu, (zawadi yenu) hii, 
(mnadhani itanivuta)?” 

37. “Rudi (nayo) kwao, kwa yakini tutawendea 
na majeshi wasiyoweza kuyakabili, na bila shaka 
tutawatoa humo, na hali ya kuwa wamedhalilika na 
wamekuwa wanyonge.” 

38. (Suleimani akakusanya mawaziri wake) 
akasema: “Enyi wakuu! Ni nani atakayeniletea kiti 
chake cha enzi kabla hawajakuja kwangu, hali ya 
kuwa wamekwisha kusilimu.” 

29-35- Tazama mwendo mzuri huu unaoiakiwa na Uislamu kuwa mtu — hata akiwa mkubwa vipi. Asikate 
jambo bila ya kushaurtana na walio pamoja naye. Akiwa — huyo anayeshauri au anayeshauriwa — mwanamume 
au mwanamke; yote sawa. Wote hao washauri na washauriwe. Na tutabainisha katika Aya ya 26 ya Suraiul Qasas, 
uwongo wa kusema kuwa Mtume amesema ukhalifu shauri ya mwanamke yoyote ile inayoitoa. 

AN-NAML (27) 


WA QALA 


39. Mjasiri mmoja wa majini akasema: “Mimi 
nitakuletea kabla hujainuka mahali pako hapo na 
mimi bila shaka ninazo nguvti za hayp, (na) ni 
muaminifu.” 

40. Akasema yule aliyekuwa na ilimu (kweli 
kweli) ya Kitabu (cha Mwenyezi Mungu); “Mimi 
nitakuletea kabla ya kupepesa jicho lako, (kufumba 
na kufumbua).” Basi alipokiona kimewekwa mbele 
yake, alinena: “Haya ni kwa fadhila za Mola wangu, 
ili anijaribu nitashukuru au nitakuwa mwizi wa 
fadhila; Na anayeshukuru, anashukuru kwa manufaa 
ya nafsi yake; na anayekufuru, kwa hakika Mola 
wangu ni Mkwasi, (hana haja naye) na Karimu.” 

41 . (Suleimani) akasema: “Kibadilini kiti chake 
cha enzi hiki, tutazame, kama ataweza kukitambua 
au atakuwa miongoni mwa wale wasiotambua 
(kitu)” 

42. Basi (Malkia) alipofika akaambiwa: “Je, 
kiti chako cha enzi ni kama hiki?” Akasema: 
“Kama ndicho hasa, nasi tulipewa ilimu (ya Utume 
wako) kabla ya kuona (muujiza) huu na tulikuwa 
wenye ktmyenyekea.” 

43. Na (Suleimani) akamkataza na yale 
aliyokuwa akiyaabudu kinyume cha Mwenyezi 
Munguj bila shaka (Malkia huyo) alikuwa katika 
watu makafiri (kabla ya hapo). 

44. Akaambiwa: “Liingie (behewa la) nyumba 
(yangu).” Alipoliona alidhani kuwa eneo la maji, na 
akapandisha nguo. mpaka katika miundi yake (ili 
ayavuke h&yo maji). (Suleimani) akasema: “Hakika 
hilo ni behewa lililosakafiwa kwa vioo!” Akasema 
(Malkia): “Mola wangu, nalidhulumu nafsi yangu, 
na (sasa) najisalimisha pamoja na Suleimani kwa 
Mola wa walimwengu wote.” 

45. Na bila shaka tuliwapelekea kina Thamudi 

ndugu yao, Saleh, kuwaambia: “Muabuduni 

Mwenyezi Mungu.” Basi mara wakawa makundi 
mawili yanayogombana. (Hawa wamemfuata, hawa 
wamemkanusha). 

46. Akasema: “Enyi watu wangu! Kwa nini 
mnauhimiza ubaya kabla ya wema? Kwa nini 
hamuombi msamaha kwa Mwenyezi Mungu ili 
mrehemewe?” 

44. Maelczo ya Aya waliyoifanya kuwa ni ya 43 wameyazalisha zaidi kuliko ilivyo khasa. 

46. Walimwambia “Kama wewe Mtume kweli tuletee adhabu.” Ndio anawashangalia kuwa wanataka adhabu 
badala ya kuuka rehema. 

AN-NAML (27) 


WA QAJLA 


47. Wakasema: “Tumepata bahati mbaya, 

(ukorofi) kwa sababu yako na kwa sababu ya wale 
walio pamoja nawe.” Akasema: “Ukorofi wenu uko 
kwa Mwenyezi Mungu (kwa ajili ya ubaya wenuj) 
lakini nyinyi ni watu mnaojaribiwa (na Mwenyezi 
Mungu kuwa mtafuata au hamfuati).” 

48. Na walikuwamo mjini watu tisa wakifanya 
matata (kabisa) katika ardhi (hiyo) wala 
hawakusuluhisha (jambo ila kuharibu tu). 

49. Wakasema: “Apianeni kwa Mwenyezi 

Mungu (ya kwamba) tutamshambulia usiku yeye 
(Saleh) na watu wake, kisha tutamwambia mrithi 
wake: Sisi hatukuona maangamio (yake wala) ya 
watu wake na bila shaka sisi ni wa kweli kwao. 

50. Basi wakapanga vitimbi (vyao)j na sisi 
tukapanga mipango (yetu, mkapangua vitimbi vyao) 
na hali ya kuwa hawana habari. 

51. Basi angalia ulivyokuwa mwisho wa vitimbi 
vyao, tuliwaangamiza pamoja na watu wao wote. 

52. Basi hizo nyumba zao tupu, (ni magofu tu 
hamna mtu) kwa sababu ya dhuluma yaoj bila shaka 
katika haya muna mazingatio kwa watu wanaojua. 

53. Na mkawaokoa wale walioamini na 
wahokuwa wakimcha (Mungu). 

54. Na (wakumbushe) Luti alipowaambia watu 
wake: “Je, mnaufanya uchafu, na hali rnnaona?” 

55. Mnawaingilia wanaume kwa matamanio 
mabaya badala ya wanawake? Hakika nyinyi ni watu 
mfanyao ya ujmga kabisa. 

56. Basi haikuwa jawabu ya watu wake 
ila kusema: “Wafukuzeni wafuasi wa Luti katflka 
mji wenu, hao ni watu wanaojitakasa, (basi wasikae 
na sisi wachafu).” 

47. Hapana ruhusa kusadiki habari ya kuwa kitu fulani kikorofi au mtu fulani mkorofi. Ameyakanusha 
Mtume haya katika Hadithi sahihi. Akasema Laa Tiyarata walaa Haamata walaa sofar. Hapana ukorofi wa 
Mfunguo Tano wala Mfunguo Nane wala myezi mingine. Wala ukorofi wa mwaka wa Jumaamosi wala mwengine. 
Wala ukorofi wa Jumaane wala Jumaatano. Wala ukorofi wa Saa za Zohal wala nyinginezo. Wala ukorofi wa 
Baynal lydayn wale mwingineo. Wala ukorofi wa chongo wala kiguru wala kibyongo wala mwingineo. Wala 
ukorofi wa zeruzeru wala mwengineo. Wala ukorofi wa bundi wala -mrarua sanda wala . . . 

Ukorofi wa mtu umekamatana na vuendo vyake. Taatrukum Maakum. 

48. Na hao waovu tisa waliotajwa katika Aya hii waliyoifanya kuwa ni 49 ni waovu waliokuwa zama za Nabii 
Saleh, kama kila mfasiri alivyosema. Hakuna aliyesema kuwa hao ni kina Abu Jahl waliokuwa zama za Mtume, 
kama walivyoandika wao. 

57. Basi tulimwokoa yeye na wafuasi wake ila 
mkewe, tukamkadiria katika wakaao nyuma (wapate 
kuadhibiwa kwani alikuwa mtu mbaya kama hao). 

58. Na tukawanyeshelezea, (tukawateremshia) 
mvua (ya mawe); na ilikuwa mbaya namna gani 
mvua ya wale walioonywa (wasisikie).. 

59. Sema: Sifa njema ni za Mwenyezi Mungu, 
na amani iwaendee watumwa wake aliowachagua. Je, 
Mwenyezi Mungu ni Bora au wale 
wanaowashirikisha (na Mwenyezi Mungu ndio 
bora)? 

60. Au Yule aliyeziumba mbingu na ardhi, na 
akakuteremshieni maji kutoka mawinguni (siye 
bora?). Na kwa hayo tukaziotesha bustani zenye 
kupendeza, (mashamba yenye kupendeza). Nyinyi 
hamna uweza wa kuiotesha miti yake hii. Je, yuko 
Mungu mwengine pamoja na Mwenyezi Mungu? 
Bali hao (makaftri) ni watu wenye kwenda upogo, 
(kwenda upande). 

61. Au Yule aliyefanya ardhi kuwa mahali pa 
matulio (yenu), na akaweka ndani yake mito na 
akaiwekea milima, na akaweka kizuizi baina ya 
bahari mbili, (bahari ya tamu na bahari ya chumvi, 
siye bora?).Je, yuko Mungu pamoja na Mwenyezi 
Mungu? Bali wengi katika wao hawajui (jambo, 
wanajifuatia ovyo ovyo tu). 

62. Au Yule anayemjibu aliyedhikika 

amwombapo na kuondoa dhiki (yake) na 

kukufanyeni wenye kuendesha dunia (siye bora?).Je, 
yuko Mungu pamoja na Mwenyezi Mungu? Ni 
kuchache kuwaidhika kwenu. 

63. Au Yule anayekuongozeni katika giza la 
bara na bahari, na azipelekaye pepo kuleta habari 
njema kabla ya rehema zake, (kabla ya kuja mvua, 
siye bora?) Je, yuko Mungu pamoja na Mwenyezi 
Mungu? Mwenyezi Mungu ametakasika na hao 
wanaowashirikisha naye. 

64. Au Yule aliyeanzisha viumbe, kisha 
atavirudisha, na anayekuruzukuni kutoka mbinguni 
na kwenye ardhi, (siye bora?).Je, yuko Mungu 
pamoja na Mwenyezi Mungu? Sema: “Leteni dalili 
zenu ikiwa mnasema kweli (kuwa yuko mungu 
mwepgine pamoja na Mwenyezi Mungu).” 


I | 
£ 7 

& a(T ti 


©iMJ Y$> 




60-63. Zinatajwa baadhi ya sifa za Mwenyezi Mungu. Basi tumuachie Mwenyewe Mwenyezi Mungu aliye 
nazo khasa, siyo kuwapa walio makaburini na raizimu na . . Lao hawamiliki jambo katika haya. 

